นายสนธยา กล่าวอีกว่า พื้นที่รกร้าง 35 เปอร์เซ็นต์ มีปัญหาที่กำลังแก้ไขคือประเด็นแรกพื้นที่ถูกบุกรุกไม่เช่า แต่เข้าไปทำประโยชน์ ส่วนนี้ถ้าเข้าไปแก้ไขโดยหลักนิติศาสตร์ก็เกิดปัญหา เพราะไม่มีนิติกร ไม่มีงบดำเนินคดี และกระบวนการดำเนินคดีจะช้ามาก จึงพยายามเจรจาต่อชาวบ้านให้มาทำสัญญาเช่า บางรายไม่ยอมเพราะเข้าใจว่าอยู่มานานแล้วสามารถครอบครองได้โดยปรปักษ์ แต่แท้จริงแล้วทำไม่ได้ตามกฎหมายที่มีบทบัญญัติห้ามไว้แล้วส่วนประเด็นที่สอง ออกโฉนดทับซ้อนเพราะมีจุดด้อยคือ ชาวบ้านสามารถออกเอกสารสิทธิได้ก่อน ขณะที่กระบวนการออกของทางราชการให้แก่ราชการนั้นล่าช้า และเมื่อออกแล้วบางจุดมีที่วัดเดิม 10 ไร่ เหลือแค่ 3 ไร่ เนื่องจากบางคนรู้ช่องโหว่ ขณะที่สำนักงานไม่มีหลักฐานไปยืนยัน มีแค่เอกสารที่ระบุตัวเลขไว้ นำไปใช้ต่อสู้ไม่ได้นายสนธยา กล่าวอีกว่า การให้เช่าที่ศาสนสมบัติกลางในปี 2549 มีรายได้กว่า 16 ล้านบาท จากที่ตั้งไว้ 20 ล้านบาท ซึ่งตามหลักการนั้นที่ดินทุกแปลงจะต้องถูกทำประโยชน์ทั้งหมดหากมีการเช่าจะอยู่ที่ตั้งแต่ 1 บาทต่อตารางวา/เดือน และสูงสุดที่ไม่เกิน 5 บาทต่อตารางวา/เดือน
การเช่าที่ศาสนสมบัติกลางในปี 2549 มีรายได้กว่า 16 ล้านบาท จากที่ตั้งไว้กี่ล้านบาท 
20 ล้านบาท